Merkezê Îrtîbatî û Çapemenîye yê HPGyî nasanmeyê 2 gerîlayanê ke şehîd bîyî, eşkera kerdî.
HPGyî vat: ''10ê kanûne de dewleta tirke ya faşîste warê Şelazê ya herêma Metîna bi teyarayanê şerî da bombayan ver. Nê bombardumanî de embazê ma Avesta û Vîyane şehîd bîyî.
Nasnameyê embazanê ma yê şehîdan wina yê:
Nameyê Qodî: Avesta Şîyar Şimezinan
Name û Peyname: Leyla Eren
Cayê Bîyayîşî: Colemêrg
Maye-Pî: Kîbare-Mehmet Tahîr
Tarîx û Cayê Şehadetî: 10ê Kanûna 2020î / Metîna
Nameyê Qodî: Vîyane Cudî
Name û Peyname: Rojîne Sido
Cayê Bîyayîşî: Kobanê
Maye-Pî: Îsra – Osman
Tarîx û Cayê Şehadetî: 10ê Kanûna 2020î / Metîna
Embaza ma Avesta Şemzînan de dadîya xo ra bîye û vera faşîzmê dewleta tirke verê xo da gerîlayan.Embaze Avesta bi felsefeya Rayber Apoyî bîye milîtanêka fedayîye, rêçê Zîlane, Sara de şîye û bîye serkêşêka têkoşînê cinîyan. Embaze Avesta bi kesayetê xo yê zerrînizmî û tewirê xo yê fedayî pêro mesuldarîyê xo bi serkewtişî ardî ca.
Embaza ma Vîyane Kobanê de dadîya xo ra bîye û dima ke xoverdayîşê Kobanê de ca girewt vera dewleta tirke tewra gerîlayan bîye. Embaze Vîyane felsefeya Rayber Apoyî pratîze û xorin kerde û wezîfeyê pîlî ardî ca. Embaze Vîyane ser fedayîya Rayber Apoyî û milîtanêka serkêşe heta nefesê xo yê peyênî bi rûmetî têkoşîn kerd.
Sere de keyeyanê ercîyayeyan ê şehîdan ê ma rê ma pêro şarê Kurdîstanî rê serweşîye wazenê. Ma soz danê ke ma do heta ke xeyalê azadîye yê şehîdanê xo bîyarê ca bi qerardarî têkoşînê xo dewam bikerê.''
